Taylor Lautner

Taylor Lautner (* 11. Februar 1991 in Grand Rapids, Michigan) is en US-amerikaanschen Filmschauspeler un Synchroonsnacker.

 Leven un Wark 
Lautner is de Söhn vun de Ehlüüd Deborah un Dan Lautner. He un sien jüngere Süster Makena hebbt franzöösche, nedderlännsche, düütsche un indiaansche Vörfohren.Actor Taylor Lautner Is Eager To Deliver 'Naked' Line, Master Driving  (englisch)

In’t Öller vun söss Johren hett Lautner anfungen, Karateünnerricht to nehmen. He hett an mehrere Turneren deelnahmen un ok wunnen un harr dorna de Mööglichkeit mit den Kampsportler Michael Chaturantabut (Mike Chat) to öven, de ok Schauspeler is. Mit acht Johren dröff he sien Land bi en internatschonalen Karate-Wettstriet, de WKA-Weltmeesterschoppen in Louisville, vertreden, woneem he dree Goldmedaillen wunnen hett.

In’t Öller vun teihn Johren, is he mit sien Familie na Los Angeles ümtogen un hett wieter an Karate-Turneren deelnahmen. Sien Schauspeelloopbahn güng 2001 mit den Film Shadow Fury los. Bekannt worrn is he ünner annern dör Filmen as Cheaper by the Dozen 2. 2006 harr he en Rull in The Adventures of Sharkboy and Lavagirl in 3-D, för de he en Nomineeren för den Young Artist Award kregen hett. Vun 2008 an harr he en Rull in de Twilight-Filmreeg.

 Filmrullen (Utwahl) 
 Johr Titel Synchroonsnacker 2001 Shadow Fury   2005 The Adventures of Sharkboy and Lavagirl 3-Ddt.: Die Abenteuer von Sharkboy und Lavagirl in 3-D David Hellwig 2005 Cheaper by the Dozen 2dt.: Im Dutzend billiger 2 – Zwei Väter drehen durch!  David Hellwig 2008 Twilightdt.: Twilight – Bis(s) zum Morgengrauen Max Felder 2009 The Twilight Saga: New Moondt.: New Moon – Bis(s) zur Mittagsstunde Max Felder 2010 The Twilight Saga: Eclipsedt.: Eclipse – Bis(s) zum Abendrot Max Felder 2011 Abductiondt.: Atemlos – Gefährliche Wahrheit Max Felder 2011 The Twilight Saga: Breaking Dawn – Part 1dt.: Breaking Dawn – Bis(s) zum Ende der Nacht: Teil 1 Max Felder 2012 The Twilight Saga: Breaking Dawn – Part 1dt.: Breaking Dawn – Bis(s) zum Ende der Nacht: Teil 2 Max Felder 2015 Tracers Max Felder 2014-16 Cuckoo, Feernsehreeg Max Felder 2016 Run the Tide   2016 Scream Queens, Feernsehreeg Ricardo Richter

 Utteken 
Lautner is bit hüüt (Stand November 2012) 33 mol för Filmpriesen – vör allen Teenagerpriesen – vörslahn wesen un hett 13 dorvun wunnen, dorünner:
 2009: den Teen Choice Award in de Kategorie Nee Gesicht – Mannslüüd för Twilight
 2010: den Teen Choice Award in de Kategorie Choice Hottie – Mannslüüd
 2010: den Teen Choice Award in de Kategorie Speelfilm-Dorsteller – Fantasy för The Twilight Saga: Eclipse
 2010: den Blimp Award in de Kategorie Leefst Speelfilm-Dorsteller för The Twilight Saga: New Moon
 2011: den People’s Choice Award in de Kategorie Best Kru op’n Bildschirm för The Twilight Saga: Eclipse
 2012: den Teen Choice Award in de Kategorie Speelfilm-Dorsteller – Action för Abduction

 Literatur 
 Amy Carpenter: Taylor Lautner – die Biografie. arsEdition, München 2010, ISBN 978-3-7607-6408-5
 Robert Pattinson, Kristen Stewart, Taylor Lautner – The Interviews 2008 - 2011 [Kindle Edition] (Rgv.: The Interview People). ASIN: B0068QD1M4, November 2011.

 Borns 

 Weblenken 

 Biografie op film-zeit.de

Kategorie:Mann
Kategorie:Börger von de USA
Kategorie:Schauspeler
Kategorie:Boren 1991